बच्चों को दुर्व्यवहार के प्रति संवेदनशील बनाएं : डॉ. गुरप्रीत
जिलाबाल संरक्षण अधिकारी डॉ. गुरप्रीत कौर ने कहा कि स्कूली बच्चों को इस काबिल बनाएं कि वे अपने प्रति हो रहे किसी भी तरह के दुर्व्यवहार के बारे में बेझिझक बता सकें।
डॉ. गुरप्रीत कौर मंगलवार शाम को पंचायत भवन में जिला बाल संरक्षण इकाई की ओर से सिरसा और नाथूसरी चोपटा खंडों के सरकारी गैरसरकारी स्कूलों के टीचरों को किशोर न्याय एक्ट 2015 पोक्सो एक्ट 2012 के बारे में जानकारी देने के लिए आयोजित प्रशिक्षण कैंप को संबोधित कर रही थीं। उन्होंने बच्चों की सुरक्षा देखभाल को मद्देनजर रखते हुए सभी अध्यापकों एवं अध्यापिकाओं को प्रेरित करते हुए कहा कि सभी बच्चों को किशोर न्याय एक्ट के बारे में जानकारी दें और उन्हें सुरक्षित स्कूल वातावरण प्रदान करें। अध्यापक अध्यापिकाओं को स्कूली बच्चों से इस प्रकार का व्यवहार रखना चाहिए कि बच्चे बिना किसी झिझक से अपने साथ हो रहे दुर्व्यवहार की जानकारी दे सकें। कानूनी परिवीक्षा अधिकारी डाॅ. मोनिका चौधरी ने किशोर न्याय कानून 2015 में बच्चों से संबंधित अपराधों की कानूनी जानकारी दी। सामाजिक कार्यकर्ता रामगोपाल शर्मा ने बच्चों के अधिकारों के बारे में बताया। इस अवसर पर संतोष रानी, ज्योति बाला, विजय कुमार, कविता, चरणजीत, राजेंद्र कुमार आनंद सहित विभिन्न स्कूलों के शिक्षक मौजूद थे।
यौन अपराध की शिकायत ऑनलाइन दर्ज कराई जा सकती है
संरक्षणअधिकारी अंजना डूडी ने पोक्सो एक्ट के बारे में जानकारी देते हुए बताया कि यह कानून केवल लड़कियों के साथ होने वाले यौन दुर्व्यवहार के बारे में ही नहीं बल्कि लड़कों पर भी लागू होता है। उन्होंने इस कानून के तहत यौन शोषण से संबंधित कार्यवाही सजा के प्रावधान के बारे में जानकारी दी। इसके अलावा यह भी बताया कि एनसीपीसीआर के जरिए ऑनलाइन ई-बॉक्स लांच किया गया है जिसमें यौन अपराध की शिकायत ऑनलाइन भी दर्ज की जा सकती है। इसके अलावा हेल्पलाइन नंबर 98682-35077 पर भी शिकायत दर्ज की जा सकती है।
पंचायत भवन में आयोजित किशोर न्याय कानून 2015 पोक्सो एक्ट 2012 के प्रशिक्षण शिविर में संबोधित करतीं जिला बाल संरक्षण अधिकारी डा. गुरप्रीत कौर।
hin_Deva hin_Deva hin_Deva hin_Deva hin_Deva hin_Deva